label_title: 2008-as női sakkvilágbajnokság
label_desc: A 2008-as női sakkvilágbajnokság 2008. augusztus 28.–szeptember 18. között Oroszországban, a dél-kaukázusi Nalcsikban került megrendezésre. A versenyt ezúttal is kieséses (knock out) rendszerben bonyolították le, amelyen a regnáló világbajnoknak is részt kellett vennie címe megvédéséhez. A világbajnok kínai Hszü Jü-hua már a második körben kiesett, így új világbajnok avatására került sor. Ezúttal egy orosz versenyző, Alekszandra Kosztyenyuk szerezte meg a címet, miután a döntőben 2,5–1,5 arányban legyőzte az akkor még csak 14 éves, későbbi világbajnok kínai Hou Ji-fant.